Frigivelse af anlægsbevilling til udarbejdelse af cykelstiplan 
Sagsfremstilling 
11.    Frigivelse af anlægsbevilling til udarbejdelse af cykelstiplan  
                                                                                                                        Åbent 
Sagsnr.: 326-2015-32189       J.nr.: 05.00.05            Zenia Eriksen.: 326-2015-191655 
  
SAGSFREMSTILLING 
I forbindelse med budgetaftalen for 2015-2018 blev det aftalt, at der skal udarbejdes en plan for udbygning af 
cykelstinettet i Kalundborg Kommune.  
  
I første omgang skal der udarbejdes en bruttoliste over forslag til strækninger med cykelstier. På baggrund af 
bruttolisten skal der udvælges fem højt prioriterede strækninger. De fem prioriterede strækninger beskrives og/eller 
projekteres på et niveau, så de er egnede som ansøgningsmateriale til centrale cykelstipuljer. Teknik- og 
Miljøudvalget er ansvarlige for frembringelse af emner til bruttolisten. Kommunalbestyrelsen udvælger de fem 
prioriterede strækninger efter indstilling fra Teknik- og Miljøudvalget. 
  
Udarbejdelsen af planen for udbygning af cykelstinettet og herunder bruttolisten med mere forventes påbegyndt i 
august. 
  
Cykelstiplanen vil blive udført med inddragelse af flere sektorer på tværs, og det er tanken, at der i forbindelse med 
udarbejdelsen af cykelstiplanen skal være en høj grad af involvering af borgere og interessenter. 
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren for det tekniske område indstiller, 
  
· at der frigives en anlægsbevilling på i alt 500.000 kr. til udarbejdelse af plan for udbygning af cykelstinettet og 
beskrivelse af fem prioriterede stiprojekter, finansieret af det afsatte rådighedsbeløb. 
  
ØKONOMISKE KONSEKVENSER 
Økonomichefen bemærker, at der i budget 2015 er afsat et rådighedsbeløb på 500.000 kr. til anlægsaktiviteter i 
forbindelse med udarbejdelse af cykelstiplan. Efter frigivelsen udgør restrådighedsbeløbet 0 kr. 
Teknik- og Miljøudvalgets møde den 10. august 2015: 
Udvalget vedtog at anbefale indstillingen fra chefen for Vej, Ejendom og Affald. 
Økonomiudvalgets møde den 19. august 2015: 
Udvalget vedtog at anbefale indstillingen fra direktøren for det tekniske område. 
  
  
  
Kommunalbestyrelsens møde den 26. august 2015: 
Kommunalbestyrelsen vedtog at godkende Økonomiudvalgets indstilling. 
